CELEX: 32014R1161
Language: sk
Date: 2014-10-30 00:00:00
Title: Nariadenie Komisie (EÚ) č. 1161/2014 z  30. októbra 2014 , ktorým sa prispôsobuje technickému pokroku nariadenie Rady (EHS) č. 3821/85 o záznamovom zariadení v cestnej doprave  Text s významom pre EHP

31.10.2014   
            
            
               SK
            
            
               Úradný vestník Európskej únie
            
            
               L 311/19
            
         NARIADENIE KOMISIE (EÚ) č. 1161/2014
   z 30. októbra 2014,
   ktorým sa prispôsobuje technickému pokroku nariadenie Rady (EHS) č. 3821/85 o záznamovom zariadení v cestnej doprave
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (EHS) č. 3821/85 z 20. decembra 1985 o záznamovom zariadení v cestnej doprave (1), a najmä na jeho článok 17,
   keďže:
   
               (1)
            
            
               V prílohe IB k nariadeniu (EHS) č. 3821/85 o záznamovom zariadení v cestnej doprave sa stanovujú technické špecifikácie pre konštrukciu, skúšanie, montáž a kontrolu digitálnych tachografov.
            
         
               (2)
            
            
               Nariadením Komisie (ES) č. 68/2009 (2) sa zaviedol adaptér ako dočasné riešenie do 31. decembra 2013, aby sa umožnila montáž tachografov v súlade s prílohou IB k nariadeniu (EHS) č. 3821/85 vo vozidlách kategórie M1 a N1.
            
         
               (3)
            
            
               Nariadenie (EHS) č. 3821/85 sa nahradilo nariadením Európskeho parlamentu a Rady (EÚ) č. 165/2014 (3). V tomto prípade bol legislatívny postup ukončený 15. januára 2014.
            
         
               (4)
            
            
               V odôvodnení 5 nariadenia (EÚ) č. 165/2014 sa stanovuje, že Komisia zváži predĺženie doby platnosti adaptéra pre vozidlá kategórie M1 a N1 do roku 2015 a dovtedy podrobnejšie zváži aj dlhodobé riešenie pre vozidlá kategórie M1 a N1.
            
         
               (5)
            
            
               V oznámení Komisie Európskemu parlamentu, Rade, Európskemu hospodárskemu a sociálnemu výboru a Výboru regiónov s názvom „Digitálny tachograf: plán budúcich činností“ (4), ktoré bolo sprievodným dokumentom k návrhu nariadenia (EÚ) č. 165/2014, sa predpokladá časový rámec dvoch rokov na vypracovanie a prijatie príloh a doplnkov v nadväznosti na prijatie nariadenia (EÚ) č. 165/2014.
            
         
               (6)
            
            
               Trvalé riešenie týkajúce sa adaptéra by sa malo stanoviť v technických špecifikáciách uvedených v nariadení (EÚ) č. 165/2014. Pri uplatňovaní zásady oprávneného očakávania by sa preto možnosť využívať adaptéry vo vozidlách kategórie M1 a N1 mala predĺžiť aspoň do prijatia uvedených technických príloh a doplnkov.
            
         
               (7)
            
            
               Berúc do úvahy, že platnosť požiadavky 172 sa skončila 31. decembra 2013, predĺženie platnosti riešenia týkajúceho sa adaptéra by malo byť platné so spätným účinkom od uvedeného dátumu.
            
         
               (8)
            
            
               Opatrenia stanovené v tomto nariadení sú v súlade so stanoviskom výboru zriadeného článkom 18 nariadenia (EHS) č. 3821/85,
            
         PRIJALA TOTO NARIADENIE:
   Článok 1
   Príloha IB k nariadeniu (EHS) č. 3821/85 sa mení takto:
   
                
            
            
               V časti I Definície sa v bode (rr) prvej zarážke dátum „31. decembra 2013“ nahrádza dátumom „31. decembra 2015“.
            
         Článok 2
   Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 30. októbra 2014
      
         
            Za Komisiu
         
         
            predseda
         
         José Manuel BARROSO
      
   
   
      (1)  Ú. v. ES L 370, 31.12.1985, s. 8.
   
      (2)  Nariadenie Komisie (ES) č. 68/2009 z 23. januára 2009, ktorým sa deviatykrát prispôsobuje technickému pokroku nariadenie Rady (EHS) č. 3821/85 o záznamovom zariadení v cestnej doprave (Ú. v. EÚ L 21, 24.1.2009, s. 3).
   
      (3)  Nariadenie Európskeho parlamentu a Rady (EÚ) č. 165/2014 zo 4. februára 2014 o tachografoch v cestnej doprave, ktorým sa ruší nariadenie Rady (EHS) č. 3821/85 o záznamovom zariadení v cestnej doprave a mení nariadenie Európskeho parlamentu a Rady (ES) č. 561/2006 o harmonizácii niektorých právnych predpisov v sociálnej oblasti, ktoré sa týkajú cestnej dopravy (Ú. v. EÚ L 60, 28.2.2014, s. 1).
   
      (4)  KOM(2011) 454 v konečnom znení.